CELEX: 32005R0775
Language: lv
Date: 2005-05-23 00:00:00
Title: Komisijas Regula (EK) Nr. 775/2005 (2005. gada 23. maijs) par to, ka tiek atklāta pastāvīga izsole Itālijas intervences aģentūras pārziņā esošo nelobīto rīsu tālākai pārdošanai iekšējā tirgū

24.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 130/5
            
         
      KOMISIJAS REGULA (EK) Nr. 775/2005
   (2005. gada 23. maijs)
   par to, ka tiek atklāta pastāvīga izsole Itālijas intervences aģentūras pārziņā esošo nelobīto rīsu tālākai pārdošanai iekšējā tirgū
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1), un jo īpaši tās 7. panta 4. un 5. punktu,
   tā kā:
   
               (1)
            
            
               Ar Komisijas Regulu (EEK) Nr. 75/91 (2) tika noteiktas procedūras un nosacījumi, pēc kuriem pārdošanā laižami nelobīti rīsi.
            
         
               (2)
            
            
               Itālijas intervences aģentūra ilgu laiku glabājusi ievērojamu daudzumu nelobītu rīsu. Tādēļ jāatklāj pastāvīga izsole tam, lai iekšējā tirgū tālāk pārdotu aptuveni 59 920 tonnu minētās intervences aģentūras pārziņā esošo nelobīto rīsu.
            
         
               (3)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Saskaņā ar nosacījumiem, kas paredzēti Regulā (EEK) Nr. 75/91, Itālijas intervences aģentūra atklāj pastāvīgu izsoli tam, lai iekšējā tirgū tālāk pārdotu tās pārziņā esošu nelobītu rīsu daudzumus tā, kā izklāstīts šīs regulas pielikumā.
   2. pants
   1.   Piedāvājumu iesniegšanas termiņš pirmajai daļējai izsolei ir 2005. gada 1. jūnijs.
   2.   Piedāvājumu iesniegšanas termiņš pēdējai daļējai izsolei ir 2005. gada 13. jūlijs.
   3.   Piedāvājumi jāiesniedz Itālijas intervences aģentūrā:
   
               
                  Ente Nazionale Risi (ENR)
               
            
         
               
                  Piazza Pio XI, 1
               
            
         
               
                  I-20123 Milano
               
            
         
               Tālr.: (39) 02 885 51 11
            
         
               Fakss: (39) 02 86 13 72
            
         3. pants
   Atkāpjoties no 19. panta Regulā (EEK) Nr. 75/91, Itālijas intervences aģentūra vēlākais otrdien nākamajā nedēļā pēc pēdējās piedāvājumu iesniegšanai noteiktās dienas informē Komisiju par dažādo pārdoto partiju daudzumiem un vidējām cenām, vajadzības gadījumā pa grupām.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 23. maijā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 96. lpp.
   
      (2)  OV L 9, 12.1.1991., 15. lpp.
   
      PIELIKUMS
      
                  Grupas
               
               
                  1
               
               
                  2
               
               
                  3
               
               
                  4
               
            
                  Daudzums (aptuveni)
               
               
                  16 620 t
               
               
                  10 900 t
               
               
                  3 400 t
               
               
                  29 000 t
               
            
                  Ražas gadi
               
               
                  2002
               
               
                  2002
               
               
                  2003
               
               
                  2003
               
            
                  Rīsu tipi
               
               
                  Apaļgraudu, vidējgraudu un garengraudu A rīsu
               
               
                  Garengraudu B
               
               
                  Apaļgraudu, vidējgraudu un garengraudu A rīsu
               
               
                  Garengraudu B